Diari Oficial de la Generalitat Valenciana


Sumari del DOGV 8082, del 12-07-2017 (2017/5575)

RESOLUCIÓ de 7 de març de 2017, de la Direcció Territorial de Castelló, per la qual s'acorda declarar la caducitat de l'autorització ambiental integrada per a la instal·lació d'una planta de reciclatge i valoració de RCD's a Atzeneta del Maestrat.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8082

Data del DOGV
:   12-07-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/5575


Data del document
:   07-03-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * empresa privada

RESOLUCIÓ de 7 de març de 2017, de la Direcció Territorial de Castelló, per la qual s'acorda declarar la caducitat de l'autorització ambiental integrada per a la instal·lació d'una planta de reciclatge i valoració de RCD's a Atzeneta del Maestrat. [2017/5575]  
Vist l'expedient de referència incoat a instàncies de la mercantil Áridos y Hormigones Gil, SL, amb domicili social en l'avinguda de Castelló, 44, a Atzeneta del Maestrat (Castelló), s'emet la present resolució, de conformitat amb els següents:  
  
Antecedents  
  
Primer. En 14 de febrer de 2011, per la representació de la mercantil Áridos y Hormigones Gil, SL, amb CIF D10255681 i domicili social a Atzeneta del Maestrat (Castelló), avinguda de Castelló, 44, té la seua entrada en els serveis territorials de la llavors Conselleria de Medi Ambient, Aigua, Urbanisme i Habitatge de Castelló, sol·licitud d'autorització ambiental integrada per a la instal·lació d'una planta de reciclatge i valoració de RCD, a ubicar en el polígon 5, parcel·la 42 d'Atzeneta del Maestrat (Castelló), conforme es detalla en l'annex II de la Llei 2/2006, de 5 de maig, de prevenció de la contaminació i qualitat ambiental (d'ara en avant LPCCA).  
S'acompanya còpia del certificat de compatibilitat urbanística de l'Ajuntament d'Atzeneta del Maestrat (Castelló), de conformitat amb el que estableix l'article 26 de la LPCCA i l'article 25 del Decret 127/2006, de 15 de setembre, del Consell de la Generalitat Valenciana, que desplega la llei esmentada.  
Segon. El 22 de febrer de 2011, es remet al Servei Territorial d'Urbanisme, de la Direcció Territorial de Castelló de la llavors Conselleria de Medi Ambient, Aigua, Urbanisme i Habitatge, la documentació aportada per la mercantil, Áridos y Hormigones Gil, SL, a fi que s'informe si la dita activitat compta amb declaració d'interés comunitari (DIC) o necessita la seua tramitació.  
Tercer. Des del Servei Territorial d'Urbanisme de Castelló, ens comuniquen el 28 de febrer de 2011, que s'ha requerit el titular perquè aporte la documentació necessària per a la tramitació de l'expedient de DIC.  
El 8 de juny de 2011 ens comuniquen des del dit Servei que després d'aportar Áridos y Hormigones Gil, SL, tota la documentació requerida, s'ha admés a tràmit la sol·licitud de DIC per a una planta de reciclatge i valorització de residus.  
Quart. El 10 de març de 2011, es requereix el titular perquè aporte nova documentació complementària a l'aportada en la seua sol·licitud, que és esmenada en 24 de maig de 2011.  
Cinqué. El 28 de maig de 2013, una vegada admesa a tràmit la sol·licitud, sotmés a informació pública l'expedient i conclòs el procediment establit, el director territorial d'Infraestructures, Territori i Medi Ambient de Castelló, dicta resolució per la qual es concedeix a la mercantil Áridos y Hormigones Gil, SL, l'autorització ambiental integrada per a la instal·lació d'una planta de reciclatge i valoració de RCD, en el terme municipal d'Atzeneta del Maestrat, que quedan inscrita en el Registre General d'Instal·lacions AAI de la Comunitat Valenciana amb el número 667/AAI/CV.  
La dita resolució va ser notificada a l'empresa promotora i a la resta d'organismes informadors el 31 de maig de 2013, sent publicada en el Diari Oficial de la Comunitat Valenciana número 7086, de 9 d'agost de 2013.  
Sisé. El 25 d'octubre de 2013 se sol·licita informació a l'Ajuntament d'Atzeneta del Maestrat, sobre si l'empresa està en funcionament, el qual contesta el 7 de febrer de 2014 que no s'hi observa cap tipus d'activitat i les obres no estan finalitzades.  
L'informe esmentat es va remetre en 17 de febrer de 2014 al Servei d'Inspecció Mediambiental de la Direcció General de Qualitat Ambiental de la Conselleria d'Infraestructures, Territori i Medi Ambient.  
  
Seté. El 30 d'abril de 2014, se li va recordar a la mercantil Áridos y Hormigones Gil, SL, que, d'acord amb el que indica tant la Resolució de 28 de maig de 2013, apartat quart de la part dispositiva com l'article 63 de la Llei 2/2006, de 5 de maig, de prevenció de la contaminació i qualitat ambiental, i l'article 68 de Decret 127/2006, de 15 de setembre, del Consell de la Generalitat Valenciana que desplega la Llei 2/2006, és requisit previ a l'inici de qualsevol tipus d'activitat de la planta, l'obtenció de l'autorització d'inici d'activitat.  
  
Huité. El 22 de maig de 2014 l'empresa promotora sol·licita pròrroga d'1 any per a presentar la documentació necessària per a obtindre l'autorització d'inici d'activitat. D'acord amb el que estableix l'article 49 de la Llei 30/199, de 26 de novembre, de règim jurídic de les administracions públiques i del procediment administratiu comú, sobre ampliació de terminis, se li concedeix una ampliació de 6 mesos en el termini per a presentar la documentació referida.  
El 19 de novembre de 2014 torna a sol·licitar una nova pròrroga de termini a la qual no es pot accedir, d'acord amb el que estableix la legislació esmentada en matèria de procediment administratiu.  
Nové. El 26 de novembre de 2014 es torna a sol·licitar informació a l'Ajuntament d'Atzeneta del Maestrat, sobre si l'empresa està en funcionament, el qual contesta en data 12 de desembre de 2014 que no s'hi observa cap tipus d'activitat i les obres no estan finalitzades.  
  
L'esmentat informe es va remetre amb data 22 de desembre de 2014 al Servei d'Inspecció Mediambiental de la Direcció General de Qualitat Ambiental de la Conselleria d'Infraestructures, Territori i Medi Ambient.  
Deu. El 30 de juliol de 2015 té entrada en aquesta direcció territorial, escrit de la representació d'Áridos y Hormigones Gil, SL. En el dit escrit sol·licita autorització d'inici per a la seua activitat. L'escrit no s'acompanya de cap documentació addicional.  
Onze. El 24 d'agost de 2015 des d'aquesta direcció territorial es remet escrit a Áridos y Hormigones Gil, SL, en què se li indica que de conformitat amb el que estableix l'article 63 de la Llei 2/2006, de 5 de maig, de prevenció de la contaminació i qualitat ambiental la sol·licitud d'inici d'activitat ha de vindre acompanyada de la documentació establida en l'esmentat article entre la qual es troba un certificat del director d'obra i una certificació d'una ECMCA degudament registrada sobre l'adequació de les instal·lacions als condicionants establits en l'AAI concedida.  
Dotze. El 27 de maig de 2016 el titular presenta documentació per a l'autorització d'inici d'activitat. La documentació presenta deficiències i després de comunicar-li-les, el titular indica que està a l'espera d'aportar els certificats sol·licitats a l'EMCA.  
Tretze. El 21 de juliol de 2016 el titular presenta escrit en què sol·licita la remissió de la documentació a l'Ajuntament d'Atzeneta del Maestrat a l'efecte que aquest concedisca llicència ambiental basant-se en la tramitació d'AAI seguida en aquesta direcció territorial per al projecte. Fonamenta aquesta petició en l'entrada en vigor de la Llei 6/2014, de 25 de juliol.   
El 19 d'agost de 2016 es respon a la titularitat i se li indica que no és aplicable allò que s'ha sol·licitat, ja que ja s'havia produït resolució d'autorització ambiental integrada (AAI) i se l'insta a presentar la documentació establida per a poder procedir a autoritzar l'inici de l'activitat sense que s'haja rebut nova documentació de la titular en aquest sentit.  
  
Catorze. El 6 de febrer de 2017 s'emet proposta de caducitat per no haver obtingut l'autorització d'inici d'activitat, es notifica a l'empresa promotora el dia 13 de febrer de 2017, i se li concedeix un termini de 10 dies per a examinar la proposta i al·legar el que considere convenient als seus interessos.  
Quinze. En 27 de febrer de 2017 el titular presenta escrit en què sol·licita que siga tramitada la caducitat.  
  
Als anteriors fets s'apliquen els següents  
  
Fonaments de dret  
  
Primer. D'acord amb l'article 20 de la Llei 2/2006, de 5 de maig, de prevenció de la contaminació i qualitat ambiental (LPCCA), les activitats que apareixen en els annexos I i II de la dita llei, estan subjectes a autorització ambiental integrada.  
La instal·lació de referència està inclosa en l'epígraf 5.1 de l'annex II de la LPCCA: Instal·lacions l'activitat principal de les quals siga la valorització de residus no perillosos o l'eliminació dels dits residus en llocs diferents dels abocadors, d'una capacitat de més de 10 tones per dia.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria d'Agricultura, Medi Ambient, Canvi Climàtic i Desenvolupament Rural, d'acord amb l'article 3.8 del text consolidat de la Llei 16/2002 i el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat.  
  
D'altra banda, de conformitat amb allò que disposa l'article 24.1 de la LPCCA esmentada, la competència per a la tramitació i resolució del procediment d'autorització ambiental integrada d'aquesta instal·lació per desenvolupar-s'hi activitats incloses en l'annex II de la Llei 2/2006, correspon a la Direcció Territorial de Castelló en l'àmbit territorial de la qual s'ubica l'activitat.  
Tercer. De l'article 61 de la LPCCA, es desprén que:  
1. Les autoritzacions ambientals integrades caducaran en els supòsits següents:  
a) Quan l'activitat, instal·lació o projecte no comence a exercir-se o executar-se en el termini de tres anys, a partir de la data de l'atorgament de l'autorització, sempre que en aquesta no es fixe un termini superior.  
  
4. La caducitat quan pertoque, serà declarada formalment per l'òrgan que ha atorgat l'instrument d'intervenció ambiental corresponent, mitjançant la instrucció del procediment administratiu corresponent, amb audiència en titular de l'autorització ambiental integrada o llicència d'activitat.  
El que comporta d'acord amb el que estableix l'article 60.2 l'extinció dels efectes de l'autorització ambiental integrada concedida.  
  
Per això s'arriba a la següent resolució:  
  
Primer  
Declarar la caducitat de l'autorització ambiental integrada número 667/AAI/CV concedida a la mercantil Áridos y Hormigones Gil, SL, per a la instal·lació d'una planta de reciclatge i valoració de RCD a Atzeneta del Maestrat (Castelló) per haver transcorregut un termini superior a tres anys des de la concessió de l'autorització esmentada sense que s'haja acreditat per part del titular que el funcionament de l'activitat s'ajusta als condicionants establits en la Resolució de 28 de maig de 2013 i per tant sense haver obtingut la preceptiva autorització d'inici d'activitat i amb els efectes establits en l'article 60.2 de la Llei 2/2006, de 5 de maig, de prevenció de la contaminació i qualitat ambiental.  
  
Segon  
Aquesta resolució, no posa fi a la via administrativa, per la qual cosa es podrà presentar recurs d'alçada davant el director general del Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural en el termini d'un mes des de l'endemà de la recepció de la notificació, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
Castelló de la Plana, 7 de març de 2017.- El director territorial: Antonio Luis García Sanz.